Møtereferat

|  |  |  |  |
| --- | --- | --- | --- |
| Til: | (tilstedeværende **uthevet**)  Fra tjenestemannsorganisasjonene: Fra arbeidsgiver:  **Kari Karlsen** Tekna Frank Arntsen  NITO **Ingrid Eide**  Aleksander Høiland NTL **Kjetil Mjøsund**  **Martin Flatås** NTL Lindis Burheim (vara) **Andreas Gjeset** Parat **Ingrid Volden (vara)**  **Per Einar Iversen** Parat Sekretær: **Jens Petter Nygård**  **Laila Strypet** Forskerforbundet **Elin Sølberg**  **Joar Flatås** LHVO, Campusservice  **Pål Vanvik** LHVO, Øk.- eiendomsavd. og virks.styring  Vararepresentanter  Parat  Tekna  Yngvild Nåvik Forskerforbundet  Linda Nervik LHVO, Campusservice  Jørgen Andreassen Utvik LHVO Øk.- eiendomsavd. og virks.styring | | |
| Kopi til: | Tekna, NITO, NTL, NTL v/Lillian Nilsen, Parat, Forskerforbundet, HR- og HMS-avdelingen | | |
| Om: | **LOSAM-møte for LOSAM Økonomi og eiendom** | | |
| Møtetid: | 18.3.2020 kl. 10.00 – 11.10 | Møtested: | Skype-møte |
| Signatur: | JPN | | |

**Agenda:**

Ny avdelingsleder for campusservice Kjetil Mjøsund presentert for LOSAM.

Innledningsvis fokus på situasjonen etter utbrudd av koronavirus.   
Arbeidsgiver orienterte om at NTNU har satt sentral beredskap (stab) som tar de sentrale beslutningene og gir sentrale føringer og retningslinjer. Det er også satt lokal beredskap på fakultetene og på økonomi og eiendomsområdet. Lokal beredskap i økonomi og eiendom har daglig møter og jobber nå med å håndtere situasjonen på best mulig måte. Status p.t er at Økonomiavdelingen har de fleste på hjemmekontor og noen få fysisk tilstede for å håndtere kritiske funksjoner som lønn og faktura. Avdeling for campusservice har etablert jobblag, noen er hjemme på beredskap, men en god del er også tilstede for å håndtere kritiske funksjoner som infrastruktur, bygningsdrift og vakthold.

Saken ble diskutert, herunder:

* svart ut at risikogruppene nå ikke skal være på jobb. Det har vært en mellomperiode hvor de i risikogrupper har kunnet være på jobb, men det er nå endret slik at alle i risikogruppene er hjemme
* fremholdt fra tillitsvalgte at kopi av meldinger også sendes lokalt hovedverneombud og tillitsvalgte så de er informert
* gitt uttrykk for at det generelle inntrykket er at ansatte får gjort sine oppgaver

1. **Godkjenning av møteinnkalling**Godkjent
2. **Godkjenning av referat**

Godkjenning av referat fra møtet 6.2.2020. Referat utsendt tidligere.

Godkjent.

**3. Status i arbeidet med nye økonomisystemer (BOTT) (Informasjon/drøfting)**

Hensikt med saken er å informere om status og videre arbeid med innføring av nye økonomisystemer (BOTT). Se vedlegg, det gis nærmere informasjon i møtet.   
Mottaksleder Hans Martin Øverkil deltok.

Saken diskutert, herunder svart ut at funksjonaliteten som ligger i dagens system ivaretas i de nye systemene.

**4. Etablering av alkolås på NTNUs beredskapsbiler (Informasjon/drøfting)**

Hensikt med saken er å drøfte saken i LOSAM i henhold til Arbeidsmiljølovens §9.2. Drøfting, informasjon og evaluering av kontrolltiltak. Se vedlegg, det gis nærmere informasjon i møtet.

Saken diskutert, herunder opplyst at dette har vært diskutert internt i Campusservice og at det er aksept for dette i avdelingen.

Ingen innsigelser fra tillitsvalgte.

**5. Fordeling av velferdsmidler (Forhandling)**

Med hjemmel i Hovedavtalens § 19 nr 2 c) tas det opp forhandlinger om fordeling av velferdsmidler for Økonomi og eiendomsområdet. Det er ennå ikke kjent hvilken andel av NTNUs velferdsmidler som ville bli tildelt Økonomi og eiendomsområdet, så forhandlingene fastsetter prinsippet for fordeling av de midler som blir tildelt, se vedlegg – utkast til protokoll.

Det ble oppnådd enighet om å fordele velferdsmidlene som foreslått, og at protokoll underskrives neste gang LOSAM møtes fysisk.

**6. Oppfølging sykefravær (Informasjon/drøfting)**

Hensikt med saken er orientere om arbeidet med oppfølging av sykefraværet innen økonomi og eiendomsområdet. Saksdokumenter forsinket pga av beredskapsarbeid. Saken vurderes utsatt.

Saken utsatt.

**7. Gjensidig informasjon**

a) informasjon fra arbeidsgiver  
Ingen saker.

b) Informasjon fra tillitsvalgte   
Innspill fra Parat vedrørende at noen ansatte er tilstede på campus, mens andre oppholder seg hjemme. Det er behov for klare beskjeder om hvordan en skal forholde seg, og forutsigbarhet i hverdagen.

**8. Eventuelt**

**a) Evaluering av Skype-møte** Ikke ideelt for diskusjon, men bedre enn å ikke ha møte.

**b) Hjemmekontor**  
Innspill på at det er krevende datamessig å jobbe hjemmefra da det ofte er trege dataforbindelser.